Document ID: /roh_data/filtered/fineweb-2-filterrobots_roh.jsonl.gz/49928

En quest emprim gieu a Tiflis sto il trenader naziunal Vladimir Petkovic desister gist sin plirs giugaders da tschep. Xherdan Shaqiri e Haris Seferovic mancan pervia da blessuras ed Admir Mehmedi è malsaun. Quai saja dentant era ina schanza per giugaders ch’èn da nov en il cader svizzer, uschia Petkovic. Da la partida è er puspè il capitani Stephan Lichtsteiner. Dals davos sis gieus da la naziunala è il defensur dad Arsenal stà nominà be ina suletta giada.
L’emprim gieu da qualificaziun ordaifer cunter la Georgia cumenza la sonda a las 15:00 uras. Mardi proxim frunta la naziunala svizra lura a Basilea sin il Danemarc. Ulteriurs adversaris dals Svizzers en questa campagna da qualificaziun èn l’Irlanda ed il Gibraltar.
RR actualitad 08:00